พารามอเตอร์ร่มหุบกะทันหัน ตกกลางท้องนาฉะเชิงเทรา คนขับร่างกระแทกดับ
เกิดเหตุเครื่องร่อนพารามอเตอร์ตก บริเวณท้องนา จ.ฉะเชิงเทรา พบผู้เสียชีวิตทันที 1 ราย เพื่อนผู้ตายให้การ สังเกตเห็นมีซังข้าวพันติดเชือกร่มด้านขวาของร่ม ตะโกนบอกแต่ไม่ได้ยิน กระทั่งบินสูงประมาณ 100 ม. ร่มหุบกะทันหัน และตกลงในที่สุด,เมื่อเวลา 18.30 น. วันที่ 17 ก.พ. ร.ต.อ.สุพจน์ บุญสวน ร้อยเวร สภ.บางน้ำเปรี้ยว จ.ฉะเชิงเทรา ได้รับแจ้งเหตุเครื่องร่อนพารามอเตอร์ตก มีผู้เสียชีวิต 1 ราย ที่บริเวณท้องนา หมู่ 3 ต.หมอนทอง จึงไปตรวจสอบพร้อมแพทย์เวร รพ.บางน้ำเปรี้ยว และหน่วยกู้ภัยฉะเชิงเทรา,ที่เกิดเหตุพบพารามอเตอร์ตกอยู่กลางท้องนา ที่สายร่มมีซังข้าวติดอยู่ สภาพพังเสียหาย ใกล้กันพบศพชายสวมเสื้อยืดสีเทา กางเกงยีนส์ รองเท้าผ้าใบ ทราบชื่อคือ นายกิตติพัฒน์ ไพศาลศรีสมสุข อายุ 46 ปี อยู่บ้านเลขที่ 9/241 ซ.ลาดปลาเค้า แขวงอนุสาวรีย์ เขตบางเขน กทม. พ่อค้าย่านตลาดหัวลำโพง สภาพศพคอหัก แขนขาหัก กระดูกซี่โครงยุบ เจ้าหน้าที่ได้นำศพส่ง รพ.บางน้ำเปรี้ยว,จากการสอบถามเพื่อนผู้ตาย ได้ความว่า วันนี้ได้นำเครื่องร่อนพารามอเตอร์มาบินกันจำนวน 5 เครื่อง เมื่อผู้ตายนำเครื่องร่อนบินตามปกติ ได้สังเกตเห็นว่ามีซังข้าวพันติดอยู่ที่เชือกร่มด้านขวา ซึ่งเพื่อนๆ ได้พยายามตะโกนบอกกับผู้ตายแล้วแต่ไม่ได้ยิน ต่อมาไม่นานเมื่อผู้ตายบินขึ้นไปสูงประมาณ 100 ม. ร่มเครื่องร่อนได้หุบลงกะทันหัน เป็นเหตุทำให้เครื่องร่อนหมุนควงสว่านและตกลงมากระแทกพื้นอย่างแรง เมื่อเข้าไปดูก็พบว่าเสียชีวิตแล้ว จึงโทรแจ้งตำรวจให้มาตรวจสอบเหตุดังกล่าว
เกิดเหตุเครื่องร่อนพารามอเตอร์ตก บริเวณท้องนา จ.ฉะเชิงเทรา พบผู้เสียชีวิตทันที 1 ราย  เพื่อนผู้ตายให้การ สังเกตเห็นมีซังข้าวพันติดเชือกร่มด้านขวาของร่ม ตะโกนบอกแต่ไม่ได้ยิน กระทั่งบินสูงประมาณ 100 ม. ร่มหุบกะทันหัน 
เครื่องร่อนตก,พารามอเตอร์ตก,เสียชีวิต,ฉะเชิงเทรา,ร่มพารามอเตอร์